**Vastavalt nimekirjale 05.03.2025 nr 6-1/52-1**

**Arvamuse küsimine** **Arumetsa külas Suure-Venesilla kinnistu detailplaneeringu algatamise otsuse eelnõule, lähteseisukohtadele ja KSH eelhinnangule**

Arumetsa külas asuva Suure-Venesilla kinnistu (katastritunnus 21301:004:0078, registriosa 2308506, sihtotstarve maatulundusmaa 100%) omanik esitas Häädemeeste Vallavalitsusele 02.09.2024 avalduse (dokumendiregistri nr 6-3/1333) nimetatud kinnistul detailplaneeringu algatamiseks. Planeeringuala suurus on 49547 m². DP koostamise eesmärk on maa sihtotstarbe muutmine tootmismaaks ja päikeseelektrijaama rajamine. Taotluses märgitud üldplaneeringu muutmise põhjenduseks on märgitud jägmist: „Kinnistule plaanitakse rajada 1300 kW päikesepark Leca Eesti OÜ tarbeks ja park rajatakse tervele kinnistule“.

Kehtiva Häädemeeste valla üldplaneeringu (kehtestatud Häädemeeste Vallavolikogu 19.06.2013 määrusega nr 8) järgi asub planeeringuala maatulundusmaa, väärtusliku põllumaa ja põhimaantee nr 4 (E67) Tallinn-Pärnu-Ikla (Via Baltica) trassi koridori alal. Planeerimisseaduse § 142 lõike 1 punkti 3 kohaselt võib detailplaneering põhjendatud juhtudel sisaldada kehtestatud üldplaneeringu põhilahenduste muutmise ettepanekut. Kehtestatud üldplaneeringu põhilahenduse muutmine on maakasutuse juhtfunktsiooni muutmine maatulundusmaast tootmismaaks.

Häädemeeste Vallavalitsus küsib planeerimisseaduse § 127 ning keskkonnamõju hindamise ja keskkonnajuhtimissüteemi seaduses § 33 lõike 6 tulenevalt asjaomaste asutuste ja kaasatavate isikute arvamust detailplaneeringu algatamise otsuse eelnõule, lähteseisukohtadele ja keskkonnamõju strateegilise hindamise eelhinnangule. Arvamuse palume esitada kirjalikult aadressile haademeeste@haademeeste.ee hiljemalt 30 päeva jooksul.

Lugupidamisega

*/allkirjastatud digitaalselt/*

Külliki Kiiver

vallavanem

Lisad:

1. Otsuse eelnõu;

2. Lähteseisukohtade eelnõu;

3. KSH eelhinnang.

Marie Reinson

planeerimis- ja maanõunik

marie.reinson@haademeeste.ee

tel. 5788 0015